На основу члана 123. Закона о основама система образовања и васпитања  (“Службени гласник РС", бр. 88/2017, 27/2018 – др. закон, 10/2019 и 6/2020) и члана 12. став 1. тачка 3. Закона о националним саветима националних мањина (“Службени гласник РС", бр. 72/2009, 20/2014 - одлука УС, 55/2014 и 47/2018), а у складу са чланом 8 Статута Националног савета словачке националне мањине Број: 01-117/2018-01 од 28.12.2018. и чланом 2 Пословника о раду Извршног одбора Националног савета националне мањине, Извршни одбор Националног савета словачке националне мањине, на 97. електронској седници одржаној дана 09.03.2026. године до 11.03.2026. године, донео је следећу

ОДЛУКУ О ДАВАЊУ МИШЉЕЊА
у поступку 
за избор директора ПУ„ Радосно детињство“
 у Новом Саду

I

На конкурс за избор директора ПУ„ Радосно детињство“ у Новом Саду  пријавила су се два  кандидата:
 - Светлана Драгутиновић, дипломирани психолог из Новог Сада
- Драгана Проле, мастер педагог из Новог Сада

II

Даје се позитивно мишљење за избор предложеног кандидата из члана 1.  тачке 2 ове Одлуке  Драгани Проле, мастер педагогу из Новог Сада,  на радно место директора  ПУ„ Радосно детињство“ у Новом Саду  .  

Образложење 

У складу са чланом 123.  Закона о основама система образовања и васпитања  и чланом 12. став 1. тачка 3. Закона о националним саветима националних мањина, ПУ„ Радосно детињство“ у Новом Саду  доставила је Савету захтев за давање мишљења о предложеном кандидату, број: 1686/02 од дана 03.03.2026. године.
Извршни одбор Националног савета разматрао је наведени Захтев на 97. електронској седници, одржаној од дана 09.03.2026. године до 11.03.2026. године.
.
.
Савету је уз Захтев достављења и следећа документација: Записник комисије у поступку за избор директора предшколске установе број: 1581/1 од дана 27.02.2026. године,  Записник комисије комисије у поступку за избор директора предшколске установе број: 946/1 од дана 04.02.2026. године, Записник комисије комисије у поступку за избор директора предшколске установе број: 11851 од дана 12.02.2026. године и биографије са конкурсном документацијом за оба кандидата.
Након разматрања достављене документације и дискусије, узимајући у обзир изнете разлоге и ставове, присутни су приступили гласању.

За давање позитивног мишљења предложеном кандидату је гласала потребна већина чланова Извршног одбора 
У складу са горе наведеним, а на основу одредаба члана 123. Закона о основама система образовања и васпитања  и члана 12. став 1. тачка 3. Закона о националним саветима националних мањина, донета је одлука из диспозитива.
Национални савет позива будућег директора на сарадњу при популаризацији и реализацији наставе словачког језика у ПУ„ Радосно детињство“ у Новом Саду  .

